  Анжелика Тихонова корреспондент Удмуртиысь почтовикъёс Быдӟым Атыкай ож аръёсы Фин заливын бырем улосчиосмылэсь-подводникъёслэсь ӵыжы-выжыоссэс утчало. Со сярысь Россиысь почталэн элькунысь ёзэтэзлэн пресс-службаез ивортэ. Быдӟым Атыкай ожын Вормонлы 75 ар тырмон азьын Россиысь почта ож аръёсы Фин заливын бырем подводникъёсты тодэ возён но ӵыжы-выжыоссэс утчан уж борды басьтӥськиз. Почтаын ужасьёс 1905-тӥ арын Вотка карын вордскем 3-тӥ рангысь инженер-капитанлэсь, «С-9» подводной лодкаысь моторной группалэн командирезлэсь Александр Фёдорович Булдаковлэсь но 1918-тӥ арын Глаз ёросысь Пусошур гуртын вордскем старшой краснофлотецлэсь, «Л-2» подводной лодкаысь старшой мотористлэсь  Емельян Николаевич Меньшиковлэсь ӵыжы-выжыоссэс утчало. Ожгарчиослэн матысь адямиоссы сярысь 8 922 685 73 08 телефон номеръя ивортыны луэ. Туннэ нуналлы почтаын ужасьёс кунлэн пӧртэм улосвылъёсаз зарезьчиослэсь 35 ӵыжы-выжыоссэс шедьтӥзы ини Пусъём, подводникъёс сярысь историез улӟытон но ӵыжы-выжыоссэс утчан ужъёс «Поклон кораблям Великой Победы» калыккуспо ӵектос улсын мыно. Соосты Азьмуртлэн грантъёсъя фондэз но Географияя ӟуч общество юрттэм улсын разведывательно-водолазной клуб нуэ.  Тодэ вайытом, озьы ик Удмуртиын ож аръёсы келям гожтэтын пусъем адямиослэсь матысь адямиоссэс утчало.  Тегъёс: Мерлык Удмуртия ВормонНунал БыдӟымАтыкайож Вотка тодынвозён Глазёрос  